Janubiy Koreya Qurolli kuchlarining F-16 rusumli qiruvchi samolyotlari Shimoliy Koreya yeridagi bunkerlarni yo‘q qilishga qaratilgan bombalar hamda 180 km masofagacha joydagi dushman samolyotlarini urib tushirishga mo‘ljallangan raketalar bilan jihozlanadi. Bu haqda Aviation Explorer xabar tarqatdi. Xabar qilinishicha, samolyotlarga AIM-120 tipidagi "havo-havo" raketalari hamda urush ro‘y bergan holatda foydalanish uchun chiqarilgan GBU-31JDAM bombalari o‘rnatiladi. 2009 yilda Janubiy Koreya Lockheed Martin bilan F-16 samolyotlarini modernizatsiya qilish bo‘yicha kelishuv imzolagandi, 2013 yil oktabrida esa 30ta shunday samolyot jihozlangan. F-16 Fighting Falcon - amerikaliklarning ko‘p funksiyalik to‘rtinchi avlod qiruvchi samolyoti bo‘lib, 1974 yilda General Dynamics kompaniyasi tomonidan ishlab chiqarilgan. 1979 yilda foydalanishga topshirilgan, dunyodagi 25 davlat qurolli kuchlarida shunday samolyotlardan foydalaniladi.